**Obec Kochanovce, 066 01 Humenné**

**ZÁPISNICA**

**zo zasadnutia OZ v Kochanovciach, konaného dňa 18.06.2018**

**Prítomní**: podľa prezenčnej listiny

1. **Otvorenie**
2. **Kontrola plnenia uznesení obecného zastupiteľstva**
3. **Plnenie rozpočtu obce k 31.05.2018**
4. **Návrh záverečného účtu obce za rok 2017**
5. **Doručené podania obecnému zastupiteľstvu**

*Mgr. Miroslav Porochnavý – Žiadosť o preplatenie dovolenky*

*Ing. Patrik Šompľak – Žiadosť o pridelenie obecného nájomného bytu*

*Mária Grajcarová – Žiadosť o odstránenie retardéra*

*AiportConsulting. s. r. o. – Vyjadrenie k dokumentácií Ochranné pásma letiska Kamenica nad Cirochou*

*Komunitný plán sociálnych služieb obce Kochanovce na roky 2018-2022*

1. **Interpelácie poslancov**
2. **K zámeru predaja majetku obce**
3. **Rôzne**
4. **Záver**

**K bodu č. 1 – Otvorenie**

Rokovanie OZ v Kochanovciach otvorila a viedla Katarína Lászlóová, zástupkyňa starostu obce, ktorá privítala všetkých prítomných a konštatovala, že OZ je uznášania schopné. Program rokovania ( návrh uvedený v pozvánke) bol schválený uznesením č. 10/2018, rovnakým uznesením bolo schválené zloženie návrhovej komisie a overovatelia zápisnice ( Krídla, Rusinková) aj zápisovateľka (Hnatová)

**Hlasovanie o navrhovanom programe**

**ZA:**  Ferjaková, Herpák, Krídla, Rusinková, Arvaiová, Lászlóová

**Návrh bol schválený**

**Hlasovanie za členov návrhovej komisie v zložení : Herpák, Arvaiová**

**ZA:** Ferjaková, Herpák, Krídla, Rusinková, Arvaiová, Lászlóová

**Návrh bol schválený**

**K bodu č. 2 – Kontrola plnenia uznesení obecného zastupiteľstva**

Úloha z predchádzajúceho zasadnutia ( zmena podpisov v Prima banke bola splnená )

**K bodu č. 3 –** **Plnenie rozpočtu obce k 31.05.2018**

Plnenie rozpočtu za obdobie január – máj 2018 zhodnotil hlavný kontrolór, ktorý vyjadril spokojnosť s vývojom hospodárenia, nakoľko sa darí hradiť záväzky z roku 2017 aj bežné potreby, značný podiel tvoria kapitálové výdavky, čo je pozitívne.

**K bodu č. 4 –** **Návrh záverečného účtu obce za rok 2017**

Pred schválením záverečného účtu obce predložil hlavný kontrolór odborné stanovisko, v ktorom vyjadril len výhradu k vývoju záväzkov, avšak odporučil OZ schváliť záverečný účet obce bez výhrad ( stanovisko je prílohou zápisnice ). Záverečný účet obce bol schválený uznesením č. 11/2018 bez výhrad.

**Hlasovanie za návrh záverečného účtu obce za rok 2017**

**ZA:** Ferjaková, Herpák, Krídla, Rusinková, Arvaiová, Lászlóová

**Návrh bol schválený**

**K bodu č. 5 –** **Doručené podania obecnému zastupiteľstvu**

a./ o žiadosti M. Porochnavého ( preplatenie dovolenky ) OZ nerozhodlo, bude prerokovaná na rokovaní v septembri 2018 a rozhodne sa v závislosti od disponibilných finančných zdrojov. / uznesenie č. 12/2018/

**Hlasovanie o preplatení dovolenky M. Porochnavého**

**ZA:** Ferjaková, Herpák, Krídla, Rusinková, Arvaiová, Lászlóová

Obecné zastupiteľstvo obce Kochanovce berie na vedomie žiadosť o preplatenie dovolenky a vzhľadom na zlú finančnú situáciu o žiadosti rozhodne do 30.09.2018.

**Návrh bol schválený**

b./ žiadost Ing. Šompľáka o pridelenie bytu bola zaradená do poradovníka

c./ žiadosť p. Grajcarovej o odstránenie retardéra je bezpredmetná, nakoľko bol retardér odcudzený

d./ k žiadosti spoločnosti Aiport Consulting, s.r.o. bolo prijaté uznesenie č. 13/2018

**Hlasovanie za kladné stanovisko k dokumentácii ochranných pásiem letiska Kamenica nad Cirochou**

**ZA:** Ferjaková, Herpák, Krídla, Rusinková, Arvaiová, Lászlóová

**Návrh bol schválený**

Po hlasovaní žiadosti Aiport Consulting z rokovania OZ odišla poslankyňa Arvaiová.

e./ Komunitný plán sociálnych služieb obce Kochanovce na roky 2018 -2022 bol bez pripomienok schválený uznesením č. 14/2018.

**Hlasovanie za schválenie komunitného plánu sociálnych služieb**

**ZA:** Ferjaková, Herpák, Krídla, Rusinková, Lászlóová

**Návrh bol schválený**

**K bodu č. 6 – Interpelácie poslancov**

Interpelácie neboli žiadne

**K bodu č. 7 – zámer predaja majetku obce**

Hlavný kontrolór uviedol, že po schválení zámeru odpredať majetok obce boli vykonané potrebné právne úkony a je možné aby OZ schválilo odpredaj pozemku Jánovi Chmeľovi. K danému bodu bolo prijaté uznesenie č. 15/2018.

**Hlasovanie za zámer predaja majetku obce**

**ZA:** Ferjaková, Herpák, Krídla, Rusinková, Lászlóová

**Návrh bol schválený**

V závere, zástupkyňa starostu poďakovala prítomným za účasť na zasadnutí a zasadnutie ukončila.

Overovatelia zápisnice:

Ing. Jozef Krídla ........................................

Jana Rusinková ..........................................